**Ilmoita osoitetietosi Pensionsmyndighetenille, jos olet joskus asunut Ruotsissa**

Ruotsin eläkeviranomainen Pensionsmyndigheten yrittää tavoittaa henkilöitä, jotka ovat työskennelleet Ruotsissa, mutta eivät ole koskaan hakeneet siellä kertynyttä eläkettään. Noin kolme neljäsosaa näistä eläkettä ansainneista asuu Suomessa, Tanskassa tai Norjassa.

Kyse on yli 65-vuotiaista henkilöistä, jotka ovat työskennelleet Ruotsissa 1960-luvulla ja asuvat nyt muissa Pohjoismaissa. Pensionsmyndigheten yrittää selvittää osoitetiedot viranomaisteitse muista Pohjoismaista. Lisäksi Pensionsmyndigheten tiedottaa asiasta saadakseen osoiterekisterinsä päivitetyksi.

Pensionsmyndigheten lähettää vuosittain tiedot Ruotsissa ansaitusta eläkkeestä eli ns. oranssin kirjekuoren (orange kuvert) myös ulkomaille. Oranssi kuori lähetetään kaikille vuonna 1938 tai sen jälkeen syntyneille. Ruotsin eläkeviranomaiselta puuttuu kuitenkin reilun 56 000 yli 65-vuotiaan osoitteet. Lähes puolet tästä joukosta on suomalaisia.

<http://secure.pensionsmyndigheten.se/>

Suomenkieliset sivut: <http://secure.pensionsmyndigheten.se/ValkommenTillPensionsmyndigheten_fi.html>

Suomenkielinen tulkkipalvelu perjantaisin klo 12 – 14 (Ruotsin aikaa), puh. +46-0771-776 802.

Ruotsinkielinen asiakaspalvelu puh. 0771-776 776.